מייקל וילסון

מייקל גרג וילסון (באנגלית: Michael Gregg Wilson; OBE; נולד ב-21 בינואר 1942 בניו יורק) הוא מפיק ותסריטאי של רבים מסרטי ג'יימס בונד. מייקל וילסון הוא בנו החורג של מפיק ג'יימס בונד אלברט ברוקולי ואחיה למחצה של ברברה ברוקולי, שותפתו הנוכחית בהפקת הסרטים. אביו הוא השחקן לואיס וילסון. וילסון סיים ללמוד הנדסת חשמל בקולג' הארוי מוד Harvey Mudd College ב-1963. אחרי כן הוא למד משפטים באוניברסיטת סטנפורד. אחרי שסיים ללמוד, עבד וילסון עבור ממשלת ארצות הברית ומאוחר יותר בחברה שמקום מושבה בוושינגטון די. סי. והתמחה בחוק בינלאומי. וילסון זכה בתואר מסדר האימפריה הבריטית (OBE) בעת Queen's New Years Honours, 2008, לצד אחותו, ברברה ברוקולי, שותפתו להפקת ג'יימס בונד. מייקל וילסון הצטרף לחברת ההפקות EON Productions ב-1972, זו חברת ההפקות האחראית על סדרת סרטי ג'יימס בונד הרשמיים מאז 1962. אותה ייסדו אביו החורג, אלברט ברוקולי והארי זלצמן. וילסון עבד במחלקה המשפטית של EON Productions עד שהתחיל לקחת תפקיד פעיל יותר בהפקה כעוזרו של קובי ברוקולי בסרט "המרגלת שאהבה אותי" (1977). ב-1979 נעשה ברוקולי המפיק בפועל של הסרט "מונרייקר" ומאז הוא המפיק בפועל או המפיק של כל סרטי ג'יימס בונד, כיום שותף בהפקה עם אחותו החורגת ברברה. וילסון השתתף חמש פעמים בכתיבת התסריט לסדרה ביחד עם התסריטאי הוותיק של סרטי ג'יימס בונד ריצ'רד מייבאום, בכך הוא התחיל בסרט "לעינייך בלבד". ב-1981. ב-1989 אולץ וילסון לסיים את התסריט של הסרט "רישיון להרוג" לבד בגלל שביתת גילדת התסריטאים של אמריקה Writers Guild of America, west שמנעה ממייבאום כל מעורבות נוספת. עבור שניהם, היה זה התסריט האחרון של סדרת בונד שהם כתבו, מכיוון שמייבאום נפטר ב-1989 ווילסון הפסיק לכתוב, אם כי טכנית וילסון המשיך לכתוב את הרעיון הכללי של הסרט הבא ביחד עם אלפונס רוג'רו Alfonse Ruggiero שנגנז לבסוף בגלל סכסוך משפטי פנימי בין EON Productions ו-MGM (הסרט הבא בסדרה, "גולדן איי", התבסס על סיפור שונה לחלוטין וכתב אותו מייקל פרנס Michael France). בנוסף להפקת הסדרה, וילסון נוהג להופיע הופעות אורח רבות (כשהוא מדבר וכשאינו מדבר) בסרטי ג'יימס בונד. הופעתו הראשונה, הרבה לפני שהיה מפיק, הייתה ב"גולדפינגר", שבו שיחק חייל. וילסון שיחק בהופעות אורח בכל סרט בסדרה הרשמית של ג'יימס בונד שהופק מאז שנת 1977. מונרייקר (1979) לעינייך בלבד (1981) אוקטופוסי (1983) רצח בעיניים (1985) 007 באזור המסוכן (1987) רישיון להרוג (1989) גולדן איי (1995) מחר לנצח (1997) העולם אינו מספיק (1999) למות ביום אחר (2002) קזינו רויאל (2006) קוונטום של נחמה (2008) סקייפול (2012) ספקטר (2015) מסלול נקמה (2020) לא זמן למות (2021) לעינייך בלבד (1981) אוקטופוסי (1983) רצח בעיניים (1985) 007 באזור המסוכן (1987) רישיון להרוג (1989) גולדפינגר (1964) – חייל בפורט נוקס (לא ניתן קרדיט) המרגלת שאהבה אותי (1977) – אדם בקהל בתצוגת הפירמידה (לא ניתן קרדיט) מונרייקר (1979) – תייר בוונציה; טכנאי בנאס"א (לא ניתן קרדיט) לעינייך בלבד (1981) – כומר בחתונה יוונית (לא ניתן קרדיט) אוקטופוסי (1983) – חבר במועצת הביטחון הסובייטית; תייר השט בסירה בהודו (לא ניתן קרדיט) רצח בעיניים (1985) – משמיע קול כשבונד נכנס לאולם עיריית סן פרנסיסקו (לא ניתן קרדיט) 007 באזור המסוכן (1987) – אדם היושב בקהל באולם האופרה של וינה (לא ניתן קרדיט) רישיון להרוג (1989) – קול של סוכן במחלק הסמים בקטע שלפני שיר הפתיחה "אם הם ימהרו, אולי הם יצליחו לתפוש את המנוול" והידיים שמחזיקות במפה (לא ניתן קרדיט) גולדן איי (1995) – חבר במועצת הביטחון הרוסית (לא ניתן קרדיט) מחר לנצח (1997) – תום ואלאס, עובד של קארבר, מופיע בסצנת בוועידת הווידאו "תחשיב אותו כמחוסל" (לא ניתן קרדיט) העולם אינו מספיק (1999) – עובד בקזינו בבאקו לא ניתן קרדיט) למות ביום אחר (2002) – גנרל צ'נדלר (ניתן קרדיט); תייר הגוחן לעבר מכונית בהוואנה (לא ניתן קרדיט) קזינו רויאל (סרט, 2006) – מפקד המשטרה המונטנגרי המושחת (ניתן קרדיט) קוונטום של נחמה (2008) – אדם הקורא בעיתון בלובי מלון בהאיטי (לא ניתן קרדיט) מדיה וקבצים בנושא מייקל וילסון בוויקישיתוף מייקל וילסון, במסד הנתונים הקולנועיים IMDb (באנגלית) מייקל וילסון, באתר AllMovie (באנגלית) מייקל וילסון, באתר Box Office Mojo (באנגלית) מייקל וילסון, במסד הנתונים הקולנועיים KinoPoisk (ברוסית) מייקל וילסון, באתר MusicBrainz (באנגלית) אתר לזכרו של אלברט ברוקולי הופעות האורח של מייקל וילסון (אורכב 16.10.2009 בארכיון Wayback Machine) הופעות האורח של מייקל וילסון (בספרדית) הביוגרפיה של מייקל וילסון